**สรุปผลการประชุม ก.จ.**

**ครั้งที่ 6/๒๕67**

**เมื่อวันที่ 27 มิถุนายน 2567 เวลา 13.00 น.**

………………………..

1. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 1 ราย คือ นางสาวศุภลักษณ์ มีลาภ

2. ก.จ.จ.อุทัยธานี ขอความเห็นชอบร่างประกาศหลักเกณฑ์และเงื่อนไขเกี่ยวกับการกำหนดค่าธรรมเนียมการสมัครสอบคัดเลือกหรือการคัดเลือก พ.ศ. 2567 แตกต่างจาก ที่ ก.จ. กำหนด

- ประกาศ ก.จ. เรื่อง มาตรฐานทั่วไปเกี่ยวกับการกำหนดค่าธรรมเนียมการสมัครสอบคัดเลือกหรือการคัดเลือก พ.ศ. 2567 และระเบียบกรมส่งเสริมการปกครองท้องถิ่นว่าด้วยเงินค่าธรรมเนียมการสอบคัดเลือกและการคัดเลือกตำแหน่งสายงานผู้บริหาร พ.ศ. 2567 ได้มีการแก้ไขโดยกำหนดให้ ก.จ.จ. สามารถดำเนินการตามประกาศมาตรฐานทั่วไปและระเบียบกรมส่งเสริมการปกครองท้องถิ่นดังกล่าวอยู่แล้ว จึงไม่จำเป็นต้องกำหนดให้นำไปใช้โดยอนุโลม

3. ปรับอัตราเงินเดือนข้าราชการแรกบรรจุ และปรับเงินเดือนชดเชยผู้ได้รับผลกระทบ

- มีมติเห็นชอบการปรับอัตราเงินเดือนแรกบรรจุใหม่และเงินเดือนชดเชยผู้ได้รับผลกระทบ เป็นไปตามนโยบายและมติคณะรัฐมนตรี เมื่อวันที่ 28 พฤศจิกายน 2566 ดังนี้

1. เห็นชอบปรับอัตราเงินเดือนข้าราชการแรกบรรจุ สำหรับคุณวุฒิที่คณะกรรมการกลางข้าราชการและพนักงานส่วนท้องถิ่น หรือ ก.พ. รับรองเพื่อการบรรจุและแต่งตั้งเป็นข้าราชการและพนักงานส่วนท้องถิ่น โดยกำหนดประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับ การให้ข้าราชการและพนักงานส่วนท้องถิ่นได้รับเงินเดือน (ฉบับที่ ..) พ.ศ. .... และบัญชีอัตราเงินเดือนสำหรับคุณวุฒิที่คณะกรรมการกลางข้าราชการและพนักงานส่วนท้องถิ่น หรือ ก.พ. รับรอง เพื่อการบรรจุและแต่งตั้งเป็นข้าราชการและพนักงานส่วนท้องถิ่น ดังนี้

|  |  |  |  |
| --- | --- | --- | --- |
| **คุณวุฒิ** | **ปัจจุบัน**  **(บาท)** | **บัญชีใหม่** | |
| **ปีที่ 1 (1 พ.ค. 67)**  **(บาท)** | **ปีที่ 2 (1 พ.ค. 68)**  **(บาท)** |
| ปวช. | 9,440 | 10,340 | 11,510 |
| ปวท. | 10,880 | 11,960 | 13,230 |
| ปวส. | 11,510 | 12,730 | 14,030 |
| ปริญญาตรี | 15,060 | 16,600 | 18,200 |
| ปริญญาโท | 17,570 | 19,480 | 21,500 |
| ปริญญาเอก | 21,140 | 23,340 | 25,670 |

2. เห็นชอบกำหนดให้ข้าราชการและพนักงานส่วนท้องถิ่นได้รับการปรับเงินเพิ่มตามประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับหลักเกณฑ์ และวิธีการกำหนดให้ข้าราชการและพนักงานส่วนท้องถิ่นได้รับเงินเดือนเพิ่มขึ้นตามคุณวุฒิที่คณะกรรมการกลางข้าราชการ และพนักงานส่วนท้องถิ่น หรือ ก.พ. รับรองเป็นคุณสมบัติเฉพาะสำหรับตำแหน่งที่ได้รับการแต่งตั้ง พ.ศ. .... และบัญชีช่วงขั้นเงินเดือนและจำนวนขั้นเงินเดือนที่ได้ปรับเพิ่มตามคุณวุฒิสำหรับข้าราชการหรือพนักงานส่วนท้องถิ่นที่ได้รับการบรรจุและแต่งตั้ง

.........................................................................

**สรุปผลการประชุม ก.ท.**

**ครั้งที่ 6/๒๕67**

**เมื่อวันที่ 27 มิถุนายน 2567 เวลา 14.00 น.**

………………………..

1. ก.ท.จ.อุทัยธานี ขอความเห็นชอบร่างประกาศหลักเกณฑ์และเงื่อนไขเกี่ยวกับการกำหนดค่าธรรมเนียมการสมัครสอบคัดเลือกหรือการคัดเลือก พ.ศ. 2567 แตกต่างจาก ที่ ก.ท. กำหนด

- ประกาศ ก.ท. เรื่อง มาตรฐานทั่วไปเกี่ยวกับการกำหนดค่าธรรมเนียมการสมัครสอบคัดเลือกหรือการคัดเลือก พ.ศ. 2567 และระเบียบกรมส่งเสริมการปกครองท้องถิ่นว่าด้วยเงินค่าธรรมเนียมการสอบคัดเลือกและการคัดเลือกตำแหน่งสายงานผู้บริหาร พ.ศ. 2567 ได้มีการแก้ไขโดยกำหนดให้ ก.ท.จ. สามารถดำเนินการตามประกาศมาตรฐานทั่วไปและระเบียบกรมส่งเสริมการปกครองท้องถิ่นดังกล่าวอยู่แล้ว จึงไม่จำเป็นต้องกำหนดให้นำไปใช้โดยอนุโลม

2. ปรับอัตราเงินเดือนข้าราชการแรกบรรจุ และปรับเงินเดือนชดเชยผู้ได้รับผลกระทบ

- มีมติเห็นชอบการปรับอัตราเงินเดือนแรกบรรจุใหม่และเงินเดือนชดเชยผู้ได้รับผลกระทบ เป็นไปตามนโยบายและมติคณะรัฐมนตรี เมื่อวันที่ 28 พฤศจิกายน 2566 ดังนี้

1. เห็นชอบปรับอัตราเงินเดือนข้าราชการแรกบรรจุ สำหรับคุณวุฒิที่คณะกรรมการกลางข้าราชการและพนักงานส่วนท้องถิ่น หรือ ก.พ. รับรองเพื่อการบรรจุและแต่งตั้งเป็นข้าราชการและพนักงานส่วนท้องถิ่น โดยกำหนดประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับ การให้ข้าราชการและพนักงานส่วนท้องถิ่นได้รับเงินเดือน (ฉบับที่ ..) พ.ศ. .... และบัญชีอัตราเงินเดือนสำหรับคุณวุฒิที่คณะกรรมการกลางข้าราชการและพนักงานส่วนท้องถิ่น หรือ ก.พ. รับรอง เพื่อการบรรจุและแต่งตั้งเป็นข้าราชการและพนักงานส่วนท้องถิ่น ดังนี้

|  |  |  |  |
| --- | --- | --- | --- |
| **คุณวุฒิ** | **ปัจจุบัน**  **(บาท)** | **บัญชีใหม่** | |
| **ปีที่ 1 (1 พ.ค. 67)**  **(บาท)** | **ปีที่ 2 (1 พ.ค. 68)**  **(บาท)** |
| ปวช. | 9,440 | 10,340 | 11,510 |
| ปวท. | 10,880 | 11,960 | 13,230 |
| ปวส. | 11,510 | 12,730 | 14,030 |
| ปริญญาตรี | 15,060 | 16,600 | 18,200 |
| ปริญญาโท | 17,570 | 19,480 | 21,500 |
| ปริญญาเอก | 21,140 | 23,340 | 25,670 |

2. เห็นชอบกำหนดให้ข้าราชการและพนักงานส่วนท้องถิ่นได้รับการปรับเงินเพิ่มตามประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับหลักเกณฑ์ และวิธีการกำหนดให้ข้าราชการและพนักงานส่วนท้องถิ่นได้รับเงินเดือนเพิ่มขึ้นตามคุณวุฒิที่คณะกรรมการกลางข้าราชการ และพนักงานส่วนท้องถิ่น หรือ ก.พ. รับรองเป็นคุณสมบัติเฉพาะสำหรับตำแหน่งที่ได้รับการแต่งตั้ง พ.ศ. .... และบัญชีช่วงขั้นเงินเดือนและจำนวนขั้นเงินเดือนที่ได้ปรับเพิ่มตามคุณวุฒิสำหรับข้าราชการหรือพนักงานส่วนท้องถิ่นที่ได้รับการบรรจุและแต่งตั้ง

3. หารือการจ่ายเงินเดือน เงินวิทยฐานะ และเงินค่าตอบแทนรายเดือนของพนักงานครูเทศบาล

- พิจารณาข้อหารือเกี่ยวกับการจ่ายเงินเดือน เงินวิทยฐานะ และเงินค่าตอบแทนรายเดือนของพนักงานครูเทศบาล รายนางสาว ก. ตำแหน่งผู้อำนวยการสถานศึกษา วิทยฐานะผู้อำนวยการเชี่ยวชาญ โรงเรียนสาธิตเทศบาล บ. สังกัดเทศบาลเมือง พ. ดังกล่าว เห็นว่า

1. ระเบียบกระทรวงการคลังว่าด้วยการเบิกจ่ายเงินค่าตอบแทนนอกเหนือจากเงินเดือน ของข้าราชการและลูกจ้างประจำของส่วนราชการ (ฉบับที่ 2) พ.ศ. 2550 ลงวันที่ 8 สิงหาคม พ.ศ. 2550 ข้อ 5 วรรคสอง กำหนดให้ข้าราชการครูหรือบุคลากรทางการศึกษาซึ่งได้รับเงินวิทยฐานะตามกฎหมายว่าด้วยเงินเดือน เงินวิทยฐานะ และเงินประจำตำแหน่งข้าราชการครูและบุคลากรทางการศึกษา ได้รับเงินค่าตอบแทนรายเดือนในอัตราเท่ากับเงินวิทยฐานะที่ได้รับ เว้นแต่ข้าราชการครูหรือบุคลากรทางการศึกษาซึ่งได้รับเงิน วิทยฐานะชำนาญการ

2. ระเบียบ ก.ค.ศ. ว่าด้วยการเบิกจ่ายเงินวิทยฐานะ และเงินประจำตำแหน่ง ข้าราชการครูและบุคลากรทางการศึกษา พ.ศ. 2550 ลงวันที่ 7 กุมภาพันธ์ พ.ศ. 2550 ข้อ 10 กำหนดให้ผู้มีสิทธิได้รับเงินวิทยฐานะ ผู้ใดโอนหรือย้าย หรือเปลี่ยนตำแหน่งไปดำรงตำแหน่งอื่นที่มีสิทธิ ได้รับเงินวิทยฐานะ ให้เบิกจ่ายเงินวิทยฐานะทางสังกัดใหม่และงดเบิกจ่ายเงินวิทยฐานะทางสังกัดเดิมตั้งแต่วันที่ระบุในคำสั่ง

3. ประกาศ ก.ท. เรื่อง มาตรฐานทั่วไปเกี่ยวกับพนักงานครูและบุคลากรทางการศึกษาเทศบาล ในการอนุโลมใช้มาตรฐาน หลักเกณฑ์ ระเบียบและหนังสือสั่งการที่ใช้กับข้าราชการครูและบุคลากรทางการศึกษาสังกัดกระทรวงศึกษาธิการ ลงวันที่ 9 มิถุนายน 2552 ก.ท. เห็นชอบให้นำมาตรฐาน หลักเกณฑ์ ระเบียบ และหนังสือสั่งการที่ใช้กับข้าราชการครูและบุคลากรทางการศึกษา สังกัดกระทรวงศึกษาธิการมาปรับใช้กับพนักงานครูและบุคลากรทางการศึกษาเทศบาลโดยอนุโลม เพื่อให้พนักงานครูและบุคลากรทางการศึกษาเทศบาลมีระบบการบริหารงานบุคคลสอดคล้อง รวดเร็วและเสมอภาค ซึ่งไม่ต่ำกว่ามาตรฐานการบริหารงานบุคคลของข้าราชการครูและบุคลากรทางการศึกษา สังกัดกระทรวงศึกษาธิการที่คณะกรรมการข้าราชการครูและบุคลากรทางการศึกษา (ก.ค.ศ.) กำหนด โดยให้ฝ่ายเลขานุการคณะกรรมการกลางพนักงานเทศบาล (ก.ท.) แจ้งคณะกรรมการพนักงานเทศบาล (ก.ท.จ.) และองค์กรปกครองส่วนท้องถิ่นถือปฏิบัติและนำเสนอคณะกรรมการกลางพนักงานเทศบาล (ก.ท.) เพื่อทราบ เว้นแต่ ก.ท. จะกำหนดเป็นอย่างอื่น

4. ข้อเท็จจริงกรณี นางสาว ก. ปรากฏว่า ขณะที่ดำรงตำแหน่งรองผู้อำนวยการสถานศึกษา วิทยฐานะรองผู้อำนวยการชำนาญการพิเศษ โรงเรียนสาธิตเทศบาล บ. สังกัดเทศบาลเมือง พ. ได้ยื่นเสนอขอรับการประเมินผลงานเพื่อเลื่อนวิทยฐานะให้สูงขึ้นเป็นวิทยฐานะรองผู้อำนวยการเชี่ยวชาญ รอบเดือนตุลาคม 2564 และสำนักงาน ก.ท.จ.แพร่ ได้นำส่งผลงานด้านที่ 3 ผลงานที่เกิดจากการปฏิบัติหน้าที่ (ผลการปฏิบัติงาน และผลงานทางวิชาการ) ของนางสาว ก. ต่อสำนักงาน ก.จ. ก.ท. และ ก.อบต. ในวันที่ 28 กุมภาพันธ์ 2565 เพื่อนำส่งให้คณะกรรมการประเมินผลงานดำเนินการประเมินต่อไป ต่อมาได้ผ่านการสรรหาให้ดำรงตำแหน่งผู้อำนวยการสถานศึกษา ตามประกาศคณะอนุกรรมการสรรหาพนักงานเทศบาล เรื่อง การขึ้นบัญชีและยกเลิกบัญชีพนักงานเทศบาลผู้ผ่านการสรรหาให้ดำรงตำแหน่งสายงานผู้บริหาร ลงวันที่ 10 มกราคม 2565 และได้รับการแต่งตั้งให้ดำรงตำแหน่งผู้อำนวยการสถานศึกษา วิทยฐานะผู้อำนวยการชำนาญการพิเศษ โรงเรียนเทศบาลห้วยอ้อ สังกัดเทศบาลตำบลห้วยอ้อ อำเภอลอง จังหวัดแพร่ มีผลนับตั้งแต่วันที่ 1 มีนาคม 2565 เป็นต้นไป จากนั้นได้โอนไปดำรงตำแหน่งผู้อำนวยการสถานศึกษา วิทยฐานะผู้อำนวยการชำนาญการพิเศษ โรงเรียนเทศบาลวัดสวรรคนิเวศ สังกัดเทศบาลเมืองแพร่ ตั้งแต่วันที่ 1 ธันวาคม 2565 เป็นต้นไป ประกอบกับสำนักงาน ก.จ. ก.ท. และ ก.อบต. ได้มีหนังสือ ที่ มท 0809.4/ว 19 ลงวันที่ 25 กรกฎาคม 2566 แจ้งผลการประเมินผลงานที่เกิดจาก การปฏิบัติหน้าที่ (ผลการปฏิบัติงานและผลงานทางวิชาการ) ของข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น เพื่อเลื่อนวิทยฐานะให้สูงขึ้นระดับชำนาญการพิเศษหรือเชี่ยวชาญ รอบเดือนตุลาคม 2564 นางสาว ก. ตำแหน่งรองผู้อำนวยการสถานศึกษา วิทยฐานะรองผู้อำนวยการชำนาญการพิเศษ โรงเรียนสาธิตเทศบาล บ. สังกัดเทศบาลเมือง พ. มีผลการประเมิน “ผ่าน” เพื่อให้เลื่อนวิทยฐานะ ให้สูงขึ้นระดับเชี่ยวชาญ กรณีนำส่งผลงานในวันที่ 28 กุมภาพันธ์ 2565 และผ่านการพัฒนาฯ แล้ว สามารถนำมาใช้ประกอบการแต่งตั้งให้มีผลนับตั้งแต่วันที่ 28 กุมภาพันธ์ 2565 เป็นต้นไป และ ก.ท.จ. พ. ในการประชุมครั้งที่ 9/2566 เมื่อวันที่ 26 กันยายน 2566 มีมติเห็นชอบแต่งตั้งนางสาว ก. ตำแหน่งรองผู้อำนวยการสถานศึกษา วิทยฐานะรองผู้อำนวยการชำนาญการพิเศษ โรงเรียนสาธิตเทศบาล บ. สังกัดเทศบาลเมือง พ. ให้เลื่อนวิทยฐานะให้สูงขึ้นเป็นวิทยฐานะรองผู้อำนวยการเชี่ยวชาญ โรงเรียนสาธิตเทศบาล บ. สังกัดเทศบาลเมือง พ. มีผลนับตั้งแต่วันที่ 28 กุมภาพันธ์ 2565 เป็นต้นมา

ดังนั้น กรณีนางสาว ก. จึงเป็นผู้มีสิทธิได้รับเงินวิทยฐานะระดับเชี่ยวชาญและเงินค่าตอบแทนรายเดือนในอัตราเท่ากับเงินวิทยฐานะระดับเชี่ยวชาญ นับตั้งแต่วันที่ 28 กุมภาพันธ์ 2565 เป็นต้นมา โดยถือเป็นสิทธิเฉพาะบุคคล และการตั้งจ่ายอัตราเงินเดือน เงินค่าตอบแทน เงินวิทยฐานะตลอดจนสิทธิสวัสดิการอื่น ๆ ที่เกี่ยวข้อง จึงต้องถือปฏิบัติตามระเบียบกระทรวงการคลังว่าด้วยการเบิกจ่ายเงินค่าตอบแทนนอกเหนือจากเงินเดือนของข้าราชการและลูกจ้างประจำของส่วนราชการ (ฉบับที่ 2) พ.ศ. 2550 และระเบียบ ก.ค.ศ. ว่าด้วยการเบิกจ่ายเงินวิทยฐานะ และเงินประจำตำแหน่งข้าราชการครูและบุคลากรทางการศึกษา พ.ศ. 2550 ที่อนุโลมใช้กับพนักงานครูและบุคลากรทางการศึกษาเทศบาลเช่นเดียวกันตามประกาศ ก.ท. เรื่อง มาตรฐานทั่วไปเกี่ยวกับพนักงานครูและบุคลากรทางการศึกษาเทศบาลในการอนุโลมใช้มาตรฐาน หลักเกณฑ์ ระเบียบ และหนังสือสั่งการที่ใช้กับข้าราชการครูและบุคลากรทางการศึกษาสังกัดกระทรวงศึกษาธิการ ลงวันที่ 9 มิถุนายน 2552 โดยต้องตั้งจ่าย ณ หน่วยเบิกจ่ายต้นสังกัด (เทศบาล) ที่ปฏิบัติงานจริงในแต่ละห้วงเวลา ได้แก่ เทศบาลเมือง พ. จำนวน 1 วัน คือ วันที่ 28 กุมภาพันธ์ 2565 เทศบาลตำบล ห. จำนวน 9 เดือน คือ ในระหว่างวันที่ 1 มีนาคม 2565 ถึงวันที่ 30 พฤศจิกายน 2565 และเทศบาลเมือง พ. ในระหว่างวันที่ 1 ธันวาคม 2565 จนถึงปัจจุบัน ตามลำดับ

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้นจำนวน 2 ราย ดังนี้

1. นายสุพจน์ วงษา

2. นายไพรจิตร ทิพพิลา

5. การโอนพนักงานเทศบาลกรณีมีเหตุผลความจำเป็น

- เห็นชอบให้โอน จำนวน 1 ราย และยุติเรื่อง จำนวน 1 ราย

.........................................................................

**สรุปผลการประชุม ก.อบต.**

**ครั้งที่ 6/๒๕67**

**เมื่อวันที่ 27 มิถุนายน 2567 เวลา 15.00 น.**

………………………..

1. ก.อบต.จังหวัดอุทัยธานี ขอความเห็นชอบร่างประกาศหลักเกณฑ์และเงื่อนไขเกี่ยวกับการกำหนดค่าธรรมเนียมการสมัครสอบคัดเลือกหรือการคัดเลือก พ.ศ. 2567 แตกต่างจาก ที่ ก.อบต. กำหนด

- ประกาศ ก.อบต. เรื่อง มาตรฐานทั่วไปเกี่ยวกับการกำหนดค่าธรรมเนียมการสมัครสอบคัดเลือกหรือการคัดเลือก พ.ศ. 2567 และระเบียบกรมส่งเสริมการปกครองท้องถิ่นว่าด้วยเงินค่าธรรมเนียมการสอบคัดเลือกและการคัดเลือกตำแหน่งสายงานผู้บริหาร พ.ศ. 2567 ได้มีการแก้ไขโดยกำหนดให้ ก.อบต.จังหวัด สามารถดำเนินการตามประกาศมาตรฐานทั่วไปและระเบียบกรมส่งเสริมการปกครองท้องถิ่นดังกล่าวอยู่แล้ว จึงไม่จำเป็นต้องกำหนดให้นำไปใช้โดยอนุโลม

2. ปรับอัตราเงินเดือนข้าราชการแรกบรรจุ และปรับเงินเดือนชดเชยผู้ได้รับผลกระทบ

- มีมติเห็นชอบการปรับอัตราเงินเดือนแรกบรรจุใหม่และเงินเดือนชดเชยผู้ได้รับผลกระทบ เป็นไปตามนโยบายและมติคณะรัฐมนตรี เมื่อวันที่ 28 พฤศจิกายน 2566 ดังนี้

1. เห็นชอบปรับอัตราเงินเดือนข้าราชการแรกบรรจุ สำหรับคุณวุฒิที่คณะกรรมการกลางข้าราชการและพนักงานส่วนท้องถิ่น หรือ ก.พ. รับรองเพื่อการบรรจุและแต่งตั้งเป็นข้าราชการและพนักงานส่วนท้องถิ่น โดยกำหนดประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับ การให้ข้าราชการและพนักงานส่วนท้องถิ่นได้รับเงินเดือน (ฉบับที่ ..) พ.ศ. .... และบัญชีอัตราเงินเดือนสำหรับคุณวุฒิที่คณะกรรมการกลางข้าราชการและพนักงานส่วนท้องถิ่น หรือ ก.พ. รับรอง เพื่อการบรรจุและแต่งตั้งเป็นข้าราชการและพนักงานส่วนท้องถิ่น ดังนี้

|  |  |  |  |
| --- | --- | --- | --- |
| **คุณวุฒิ** | **ปัจจุบัน**  **(บาท)** | **บัญชีใหม่** | |
| **ปีที่ 1 (1 พ.ค. 67)**  **(บาท)** | **ปีที่ 2 (1 พ.ค. 68)**  **(บาท)** |
| ปวช. | 9,440 | 10,340 | 11,510 |
| ปวท. | 10,880 | 11,960 | 13,230 |
| ปวส. | 11,510 | 12,730 | 14,030 |
| ปริญญาตรี | 15,060 | 16,600 | 18,200 |
| ปริญญาโท | 17,570 | 19,480 | 21,500 |
| ปริญญาเอก | 21,140 | 23,340 | 25,670 |

2. เห็นชอบกำหนดให้ข้าราชการและพนักงานส่วนท้องถิ่นได้รับการปรับเงินเพิ่มตามประกาศคณะกรรมการกลางข้าราชการและพนักงานส่วนท้องถิ่น เรื่อง มาตรฐานทั่วไปเกี่ยวกับหลักเกณฑ์ และวิธีการกำหนดให้ข้าราชการและพนักงานส่วนท้องถิ่นได้รับเงินเดือนเพิ่มขึ้นตามคุณวุฒิที่คณะกรรมการกลางข้าราชการ และพนักงานส่วนท้องถิ่น หรือ ก.พ. รับรองเป็นคุณสมบัติเฉพาะสำหรับตำแหน่งที่ได้รับการแต่งตั้ง พ.ศ. .... และบัญชีช่วงขั้นเงินเดือนและจำนวนขั้นเงินเดือนที่ได้ปรับเพิ่มตามคุณวุฒิสำหรับข้าราชการหรือพนักงานส่วนท้องถิ่นที่ได้รับการบรรจุและแต่งตั้ง

3. ขอให้ทบทวน/แก้ไขประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล

- การขอแก้ไขประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ 4) พ.ศ. 2564 ลงวันที่ 8 พฤศจิกายน 2564 ว่า “การกำหนดหรือปรับปรุงตำแหน่งรองปลัดองค์การบริหารส่วนตำบลเป็นตำแหน่งประเภทบริหารท้องถิ่น ระดับกลาง จำนวน 1 อัตรา ให้ประเมินค่างาน สำหรับปริมาณงานและคุณภาพ ของงานให้พิจารณาจากคำสั่ง ซึ่งปลัดองค์การบริหารส่วนตำบลได้มอบหมายให้ตำแหน่งรองปลัดองค์การบริหารส่วนตำบลเลขที่ตำแหน่งนั้นรับผิดชอบกลั่นกรองงานของส่วนราชการประเภทอำนวยการท้องถิ่น อย่างน้อย 1 ส่วนราชการ”

มติ ก.อบต. ในการประชุมครั้งที่ 9/2564 เมื่อวันที่ 23 กันยายน 2564 ที่กำหนดเงื่อนไขเกี่ยวกับการกำหนดหรือปรับปรุงตำแหน่งรองปลัดองค์การบริหารส่วนตำบล เป็นระดับกลาง จำนวน 1 อัตรา องค์การบริหารส่วนตำบลแห่งนั้นต้องมีส่วนราชการระดับกลาง โดยให้ประเมินค่างาน สำหรับปริมาณงาน และคุณภาพของงานให้พิจารณาจากคำสั่งซึ่งปลัดองค์การบริหารส่วนตำบลได้มอบหมายให้ตำแหน่งรองปลัดองค์การบริหารส่วนตำบลเลขที่ตำแหน่งนั้นรับผิดชอบกลั่นกรองงานของส่วนราชการประเภทอำนวยการท้องถิ่น ระดับกลาง อย่างน้อย 1 ส่วนราชการ หรือรับผิดชอบกลั่นกรองงานของส่วนราชการระดับต้น 3 ส่วนราชการขึ้นไป หรือรับผิดชอบกลั่นกรองงาน ของส่วนราชการระดับต้น อย่างน้อย 2 ส่วนราชการ และงาน ฝ่าย หรือกลุ่มงานของส่วนราชการระดับกลาง นั้นมีความเหมาะสมกับค่างาน ปริมาณงาน และคุณภาพของงาน สำหรับปลัดองค์การบริหารส่วนตำบลในการพิจารณาออกคำสั่งมอบหมายให้รองปลัดองค์การบริหารส่วนตำบล ระดับกลาง รับผิดชอบกลั่นกรองงานอย่างเหมาะสมกับปริมาณงาน ความยุ่งยากซับซ้อนของงานในองค์การบริหารส่วนตำบลแต่ละแห่งได้หลายลักษณะตามที่หลักเกณฑ์กำหนด จึงเห็นว่า ยังไม่มีเหตุผลเพียงพอในการแก้ไขประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการ และระดับตำแหน่งขององค์การบริหารส่วนตำบล (ฉบับที่ 4) พ.ศ. 2564 ลงวันที่ 8 พฤศจิกายน 2564

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น

- ให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น จำนวน 2 ราย ดังนี้

1. พันจ่าตรี ธนพล นนทลักษณ์

2. นางมัลลิกา ปาเลิง

.........................................................................